સ્ટેચ્યૂ ઓફ યુનિટીનો સરદાર પટેલનો ચહેરો પહેલી જ વખત તાજેતરમાં જાહેર કરાયો છે. આ સ્થળને પ્રવાસન સ્થળ તરીકે વિકસાવવાના આયોજન સાથે રાજ્યના મુખ્યમંત્રી વિજય રૂપાણીએ દરરોજ 1પ,000 પ્રવાસીઓ સ્ટેચ્યૂ ઓફ યુનિટની મુલાકાત લે એ રીતે આ સ્થળને પ્રવાસન કેન્દ્ર તરીકે વિકસાવવાનું આયોજન કરવા વિશેનો પુનરુચ્ચાર કર્યો હતો. એ સંદર્ભે જોતાં કેવડિયા કોલોનીની આસપાસમાં ગુજરાતને વધુ એક એરપોર્ટ મળી શકે એમ છે. જેથી આ સ્થળની મુલાકાતે આવનારા દેશ-વિદેશના પ્રવાસીઓને સુવિધા રહે. તત્કાલીન મુખ્યમંત્રી આનંદીબેન પણ અખંડ ભારતના શિલ્પી સરદાર વલ્લભભાઇ પટેલના જીવન-કવનથી વિશ્ર્વભરના પ્રવાસીઓને અવગત કરાવવા સરદાર પટેલના જન્મ-કર્મસ્થાનોને સાંકળી લેતી ટુરિસ્ટ સર્કિટ શરૂ કરવાની નેમ વ્યક્ત કરી ચૂકયાં છે. દક્ષિણ ગુજરાતના બારડોલીના બાબેન ખાતે સરદાર પટેલની નર્મદા બંધના નિર્માણસ્થળ કેવડિયા ખાતે નિર્માણાધીન સરદાર સાહેબની વિશ્ર્વની સૌથી ઊંચી વિરાટ પ્રતિમા સ્ટેચ્યૂ ઓફ યુનિટીની પ્રતિકૃતિરૂપ 30 ફૂટ ઊંચી પ્રતિમા પ્રસ્થાપિત કરવામાં આવી છે.